การท่าเรือ ถล่ม เมลากา 8-1 ทะลุชิงฟุตซอลสโมสรอาเซียน
การท่าเรือ โชว์ฟอร์มสุดยอด ไล่ถล่มเอาชนะ เมลากา ยูไนเต็ด  8-1 ในเกมตัดเชือก ฟุตซอลชิงแชมป์สโมสรอาเซียน ผ่านเข้าไปชิงกับซานนา คานห์ ฮัว 9 ก.ค.นี้ ไทยรัฐทีวี ถ่ายทอดสด  , ,ศึกเอเอฟเอฟ ฟุตซอล คลับ แชมเปียนชิพ ไทยแลนด์ 2017 หรือ ฟุตซอลชิงแชมป์สโมสรอาเซียน รอบรองชนะเลิศ วันศุกร์ที่ 7 กรกฎาคม ที่สนามบางกอก อารีนา เป็นการพบกันระหว่าง การท่าเรือ อดีตแชมป์ 2 สมัย พบกับ เมลากา ยูไนเต็ด จากมาเลเซีย,เริ่มเกมครึ่งแรกไปได้ 2 นาที เมลากาได้ลุ้นประตูจากจังหวะที่ ไครูล เอฟเฟนดี ซัดไปชนเสาออกมา แต่อีก 3 นาทีต่อมา เมลากาได้ประตูออกนำ 1-0 เมื่อเอฟเฟนดีลากบอลขึ้นมาก่อนตัดสินใจกึ่งยิงกึ่งผ่านมาหน้าประตู บอลไปโดนรัตติคุณ โพล้งหิรัญ เข้าประตูไป,ถึงนาทีที่ 6 โยกา มาตรา บิน ไซฟูล บาห์รี จ่ายบอลพลาด ทำให้ ธนากร เพ็ญพกูล ยิงตุงตาข่าย ตีเสมอ 1-1 ให้การท่าเรือ อีก 3 นาทีต่อมา การท่าเรือแซงนำ 2-1 จากจังหวะที่รัตติคุณผ่านบอลไปโดนมูฮัมหมัด ชามซุล อามาร์ บิน ซามรี เข้าประตูตัวเอง,จากนั้นยังเป็นการท่าเรือที่บุกกดดันต่อเนื่อง จนถึงนาทีที่ 12 มาร์กอส วินิซิอุส หาช่องส่องให้แชมป์เก่านำห่าง 3-1 และอีก 6 นาที ต่อมา ธนากรจ่ายให้ อนุกูล มินิ ซัดตุงตาข่าย ช่วยให้การท่าเรือ นำห่าง 4-1 หลังหมดครึ่งแรก,เกมครึ่งหลังมาแบบเนือยๆ จนถึงนาทีที่ 30 การท่าเรือ หนีห่างเป็น 5-1 จากการยิงของสราวุฒิ ใจเพชร และอีก 3 นาทีต่อมา วรินทร์ รอมณี กระชากบอลเข้าไปยิงตุงตาข่ายให้การท่าเรือ นำห่างสุดกู่ 6-1,ถึงนาทีที่ 35 การท่าเรือหนีไปอีกเป็น 7-1 จากการยิงจุดโทษของสราวุฒิ อีก 4 นาทีต่อมา ธนากรยิงปิดท้ายให้การท่าเรือ ชนะไปท่วมท้น 8-1,ส่วนผลรอบรองชนะเลิศ อีกคู่ ซานนา คานห์ ฮัว จากเวียดนาม ชนะ เปอร์มาตา อินดาห์ จากอินโดนีเซีย 3-0,สำหรับนัดชิงชนะเลิศ ในวันอาทิตย์ที่ 9 กรกฎาคม เวลา 16.15 น. การท่าเรือ พบกับ ซานนา คานห์ ฮัว และชิงอันดับ 3 เวลา 14.15 น. เมลากา ยูไนเต็ด พบกับ เปอร์มาตา อินดาห์ ไทยรัฐทีวี ช่อง 32 เริ่มถ่ายทอดสด เวลา 16.00 น.,รายชื่อผู้เล่น 5 คนแรก ,การท่าเรือ :, คณิศร ภู่พันธ์ เลิศชาย อิสราสุวิภากร, วัชระ ลัยศรี, มาร์กอส วินิซิอุส, สราวุฒิ ใจเพชร ,เมลากา ยูไนเต็ด :, ไซยาห์มาน บิน อิดริส, อัคมารูลนิซาม อิดริส, มูฮัมหมัด ชามซุล อามาร์ บิน ซามรี, มูฮัมหมัด อาวาลุดดิน บิน ฮัสซัน, ไซฟูล อูลา บิน อาหมัด, ไครูล เอฟเฟนดี
การท่าเรือ โชว์ฟอร์มสุดยอด ไล่ถล่มเอาชนะ เมลากา ยูไนเต็ด  8-1 ในเกมตัดเชือก ฟุตซอลชิงแชมป์สโมสรอาเซียน ผ่านเข้าไปชิงกับซานนา คานห์ ฮัว 9 ก.ค.นี้ ไทยรัฐทีวี ถ่ายทอดสด  
ฟุตซอล,ฟุตซอลชิงแชมป์สโมสรอาเซียน,เอเอฟเอฟ ฟุตซอล คลับ แชมเปียนชิพ ไทยแลนด์ 2017,การท่าเรือ,เมลากา ยูไนเต็ด